MANILA, Hunyo 3 – An Pilipinas en mananagbalay han Asia-Europe Meeting (ASEM) Conference on Disaster Risk Reduction and Management dida hiton Hunyo 4-6, sering hin usa nga opisyal han Palasyo dida han Domingo.
Hi Pangulo Benigno S. Aquino III an magigin panguna nga tagyakan dida han pag-abre han komperensya, sering ni Presidential Communication Operations Office Secretary Herminio Coloma, Jr. dida hin usa nga press briefing nga gin-broadcast ha dzRB Radyo ng Bayan.
“Eni nga ASEM Conference en usa na enisyatiba han Pilipinas nga ginpahayag ni President Benigno S. Aquino III dida han 9th ASEM Summit nga gindumara ha Vientiane, Laos dida han Nobyembre 2012. Eni nga enisyatiba en gin-adopt han 49 nga mga nangungulo han estado ngan gobyerno, an pangulo han European Union, ngan han secretary-general han ASEAN nga nakumponi han ASEM,” sering ni Coloma.
An tema para han komperensya amo an “Post Haiyan: A Way Forward.”
Maabot 150 senior national ngan local government officials, mga siyentipiko, academicians, policymakers, mga lider ha industriya ngan mga negosyante, pribado nga mga organisasyon, mga lider tikang ha pribado nga sektor, ngan mga tinaglawas han regional ngan international nga organisasyon tikang ha 36 nga mga nasud ha Asya ngan Europa en ginlalauman nga matambong han nasabi nga meeting.
“An Pilipinas en nanunuyo nga makaamot ngadto han bag-o nga global architecture nga magpapakita han bag-o nga mga palisiya ngan mga prinsipyo bahin ha disaster risk reduction management (DRRM) pinaagi han ASEM Manila Conference document nga tatawagon nga ‘Tacloban Declaration.’ Eni en napapanahon nga pagbag-o dara nga an maiha na nga Hyogo Framework of Action (HFA) nga anay gin-adopt han ASEM komo global paradigm han DRRM en matatapos na hit 2015,” sering ni Coloma. (Translated by MAA/PIA-8)
http://news.pia.gov.ph/index.php?article=1781401617406
war_Latn war_Latn war_Latn war_Latn war_Latn war_Latn zho_Hans